CELEX: C2005/106/24
Language: el
Date: 2005-04-30 00:00:00
Title: Διάταξη του Δικαστηρίου (πέμπτο τμήμα), της 28ης Ιανουαρίου 2005, στην υπόθεση C-208/04 (αίτηση του Conseil d'Etat για την έκδοση προδικαστικής αποφάσεως): Inter-Environnement Wallonie ASBL κατά Région wallone (Άρθρο 104, παράγραφος 3, του Κανονισμού Διαδικασίας — Οδηγίες 75/442/ΕΟΚ και 91/156/ΕΟΚ — Έννοια των «στερεών αποβλήτων» — Κατάλογος εξομοιουμένων με προϊόντα υλικών)

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/12
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 28ης Ιανουαρίου 2005
   στην υπόθεση C-208/04 (αίτηση του Conseil d'Etat για την έκδοση προδικαστικής αποφάσεως): Inter-Environnement Wallonie ASBL κατά Région wallone (1)
   
   (Άρθρο 104, παράγραφος 3, του Κανονισμού Διαδικασίας - Οδηγίες 75/442/ΕΟΚ και 91/156/ΕΟΚ - Έννοια των «στερεών αποβλήτων» - Κατάλογος εξομοιουμένων με προϊόντα υλικών)
   (2005/C 106/24)
   Γλώσσα διαδικασίας: η γαλλική
   Στην υπόθεση C-208/04, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που ασκήθηκε από το Conseil d'Etat (Βέλγιο) με απόφαση της 29ης Απριλίου 2004, η οποία περιήλθε στο Δικαστήριο στις 11 Μαΐου 2004, στη διαδικασία Inter-Environnement Wallonie ASBL κατά Région wallonne, το Δικαστήριο (πέμπτο τμήμα), συγκείμενο από τους R. Silva de Lapuerta, πρόεδρο τμήματος, P. Kūris (εισηγητή) και J. Klučka, δικαστές, γενικός εισαγγελέας: C. Stix-Hackl, γραμματέας: R. Grass, εξέδωσε στις 28 Ιανουαρίου 2005 διάταξη με το ακόλουθο διατακτικό:
   
                
            
            
               Το άρθρο 1, στοιχείο α', της οδηγίας 75/442/ΕΟΚ του Συμβουλίου, της 15ης Ιουλίου 1975, περί στερεών αποβλήτων, όπως τροποποιήθηκε με την οδηγία 91/156/ΕΟΚ του Συμβουλίου, της 18ης Μαρτίου 1991, απαγορεύει τη θέσπιση από τα κράτη νέας κατηγορίας υλικών που δεν εμπίπτουν ούτε στην κατηγορία των στερεών αποβλήτων ούτε στην κατηγορία των προϊόντων, μολονότι αυτή η νέα κατηγορία υλικών μπορεί να περιέχει ουσίες ή αντικείμενα δυνάμενα να ανταποκρίνονται στον ορισμό της έννοιας των «στερεών αποβλήτων» κατά την έννοια της διατάξεως αυτής.
            
         
      (1)  ΕΕ C 179 της 10.07.2004.